As mugas cheograficas d'ista etnia son imprecisas, abarcan un gran territorio en a depresión d'Ebro dende a sierra de Cantabria dica o río Cidacos, ocupando parti d'as actuals Alava, Burgos, A Riocha y Navarra. Ciudatz importants d'iste pueblo estioron Oliba u Lybia, Tritio Metallo y Varia, ista zaguera a suya urbe prencipal identificada con o chacimiento arqueolochico de La Custodia en o termín municipal de Viana en Navarra, podendo estar o suyo castro esfensivo situau en l'amanau Mont Cantabria. Posteriorment, en l'antiguo territorio berón y chunto a o puesto a on yera Varia sería fundada a población romana de Vareia, d'alcuerdo a bellas hipotesis.